CELEX: C2005/296/12
Language: lv
Date: 2005-11-26 00:00:00
Title: Tiesas Spriedums (otrā palāta)  2005. gada 13. oktobrī  lietā C-200/04 (Bundesfinanzhof lūgums sniegt prejudiciālu nolēmumu) Finanzamt Heidelberg pret internationale Sprach — und Studienreisen GmbH (Sestā PVN direktīva — Īpašs režīms ceļojumu aģentiem un ceļojumu rīkotājiem — 26. panta 1. punkts — Piemērošanas joma — Komplekss pakalpojums, kas ietver nokļūšanu galamērķa valstī un/vai uzturēšanos tajā, ieskaitot valodu apmācību — Pamata pakalpojums un papildu pakalpojums — Jēdziens — Direktīva 90/314/EEK par kompleksiem ceļojumiem, kompleksām brīvdienām un kompleksām ekskursijām)

26.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 296/6
            
         
      TIESAS SPRIEDUMS
   
   (otrā palāta)
   2005. gada 13. oktobrī
   lietā C-200/04 (Bundesfinanzhof lūgums sniegt prejudiciālu nolēmumu) Finanzamt Heidelberg pret internationale Sprach — und Studienreisen GmbH (1)
   
   (Sestā PVN direktīva - Īpašs režīms ceļojumu aģentiem un ceļojumu rīkotājiem - 26. panta 1. punkts - Piemērošanas joma - Komplekss pakalpojums, kas ietver nokļūšanu galamērķa valstī un/vai uzturēšanos tajā, ieskaitot valodu apmācību - Pamata pakalpojums un papildu pakalpojums - Jēdziens - Direktīva 90/314/EEK par kompleksiem ceļojumiem, kompleksām brīvdienām un kompleksām ekskursijām)
   (2005/C 296/12)
   tiesvedības valoda — vācu
   Lietā C-200/04 par lūgumu sniegt prejudiciālu nolēmumu atbilstoši EKL 234. pantam, ko Bundesfinanzhof (Vācija) iesniedza ar lēmumu, kas pieņemts 2004. gada 18. martā un kas Tiesā reģistrēts 2004. gada 5. maijā, tiesvedībā Finanzamt Heidelberg pret internationale Sprach- und Studienreisen GmbH, Tiesa (otrā palāta) šādā sastāvā: palātas priekšsēdētājs K. V. A. Timmermanss [C. W. A. Timmermans], tiesneši R. Šintgens [R. Schintgen], R. Silva de Lapuerta [R. Silva de Lapuerta], P. Kūris [P. Kūris] un Dž. Arestis [G. Arestis] (referents), ģenerāladvokāts M. Pojarešs Maduru [M. Poiares Maduro], sekretāre M. Fereira [M. Ferreira], galvenā administratore, 2005. gada 13. oktobrī ir pasludinājusi spriedumu, kura rezolutīvā daļa ir šāda:
   26. pants Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, ir interpretējams tādējādi, ka tas attiecas uz uzņēmēju, kas piedāvā tādus pakalpojumus kā programmas ar nosaukumu “High-School” un “College”, ko veido valodu apmācību ceļojumu organizācija un mācības ārvalstīs, un kas par samaksu par kompleksu pakalpojumus klientiem savā vārdā nodrošina uzturēšanos ārvalstīs laikposmā no trim līdz desmit mēnešiem un šim mērķim izmanto citu nodokļu maksātāju pakalpojumus.
   
      (1)  OV C 190, 24.07.2004.